Man buite huis doodgeskiet, kind (3) gewond in huis gevind | Maroela Media
Man buite huis doodgeskiet, kind (3) gewond in huis gevind
Die polisie ondersoek 'n saak van moord en poging tot moord nadat 'n man doodgeskiet en 'n driejarige kind met 'n skietwond gelaat is.
Kapt. Bernard Matimulane, woordvoerder van die polisie, het aan Maroela Media bevestig dié skietvoorval het Donderdag omstreeks 06:00 in Moagistraat in Ivory Park in die ooste van Johannesburg plaasgevind.
Russel Meiring, woordvoerder van ER24, het gesê 'n man, vermoedelik in sy 40's, is vanoggend vroeg in die bestuurdersitplek van 'n motor aangetref. Die motor was in die straat buite 'n huis geparkeer.
"Paramedici het die man ondersoek en bevestig hy het 'n noodlottige skietwond opgedoen. Hy is op die toneel dood verklaar," het Meiring gesê.
Paramedici het ook in die huis ingelei 'n driejarige kind met 'n skietwond aan sy been aangetref.
"Paramedici het die seun behandel en vir hom pynmedikasie toegedien voordat hy na 'n nabygeleë hospitaal geneem is vir verdere mediese behandeling," het Meiring gesê.
Matimulane het gesê die motief vir die skietery is in dié stadium nog onbekend. "Ons sal die saak ondersoek en enige moontlike leidrade opvolg."
Gauteng-man verkrag glo vrou ná hy haar raakry
Dis nou die wetsgehoorsame burgers van SA me. Sisulu. Jy is voorwaar 'n staatmaker.
Sien, dit is nie nét wit mense wat aangeval en vermoor word nie. Ons moet ALMAL opstaan teen misdaad en enige verdagte persoon aan die polisie raporteer. Selfs al is dit jou kind. Baie mense het juis in die tronk al hulle lewe heeltemal verander. Moet niemand onder geen omstandighede probeer beskerm nie. Dit gaan net van kwaad na erger.
Maar een feit bly staan soos n paal bo water! Baie meer witmense word deur swart mense vermoor as andersom. Is daar enige iemand wat die feit bestry?
Ongeag nou wíé onder misdaad deurloop – EEN DING is verseker. Geweld is nou besig om lelik hand uit te ruk landwyd. Wit, swart, bruin ens word almal geraak. Dít terwyl ene Me. Sisulu in ontkenning leef oor wat aangaan.
Kan my nie indink hoe enige mens op 'n 3-jarige skiet nie!! Liewe hemel waarheen gaan hierdie land???!